ลามทั่วโลก ประท้วงหนุนม็อบสหรัฐฯ เรียกร้องคืนความยุติธรรมคนผิวสี
สหรัฐฯ ประท้วงเดือดย่างเข้าวันที่ 7 กระแสความไม่พอใจลุกลามไปในหลายประเทศทั่วโลกทั้งเยอรมนี เนเธอร์แลนด์ นิวซีแลนด์ เดนมาร์ก และฝรั่งเศสสำนักข่าวต่างประเทศรายงานเมื่อ 2 มิ.ย.63 การประท้วงจลาจลยืดเยื้อในหลายรัฐของสหรัฐฯ ที่ดำเนินมาครบ 1 สัปดาห์แล้ว มีชนวนเหตุมาจากการที่ตำรวจในรัฐมินนิโซตาใช้ความรุนแรงระหว่างการจับกุมนาย จอร์จ ฟลอยด์ ผู้ต้องสงสัยผิวสีจนเสียชีวิต ล่าสุดไม่เพียงเป็นกระแสความไม่พอใจในสหรัฐฯ เท่านั้น แต่ได้ลุกลามไปในหลายประเทศทั่วโลก ไม่ว่าจะเป็นเยอรมนี เนเธอร์แลนด์ นิวซีแลนด์ เดนมาร์ก และฝรั่งเศสที่กรุงเบอร์ลิน ของเยอรมนี มีประชาชนจำนวนหนึ่งออกมารวมตัวกันที่ประตูชัยบรานเดนบวร์ก ยืนชูป้ายที่มีข้อความสนับสนุนกลุ่มผู้ประท้วงในสหรัฐฯ พร้อมเรียกร้องให้ผู้นำสหรัฐฯ หันมาสนใจกลุ่มผู้ประท้วง และยอมรับว่าปัญหาการเหยียดผิวในสหรัฐฯ ต้องแก้ที่รัฐธรรมนูญเช่นเดียวกับที่กรุงอัมสเตอร์ดัม ของเนเธอร์แลนด์ มีผู้ประท้วงจำนวนมากออกมาแสดงพลังกันที่จัตุรัสดาม สแควร์ โดยผู้ประท้วงชูป้ายที่มีข้อความต่อต้านการเหยียดผิว เรียกร้องความเท่าเทียม และให้ยุติการคร่าชีวิตคนผิวสีในอเมริกา โดยรายงานข่าวระบุว่า กลุ่มเคลื่อนไหวต่อต้านการเหยียดผิวในเนเธอร์แลนด์ได้มีการนัดชุมนุมอีกอย่างต่อเนื่องในหลายเมืองส่วนที่เมืองโอ๊คแลนด์ ของนิวซีแลนด์ กลุ่มชนพื้นเมืองเมารี ออกมาแสดงการเต้น ฮาก้า การแสดงปลุกใจให้คนฮึกเหิมของชนเผ่าเมารีโบราณ พร้อมตะโกนถ้อยคำเรียกร้องความยุติธรรมให้กับนายจอร์จ ฟลอยด์ ระหว่างเดินขบวนประท้วงที่จัตุรัสโอเทีย ไปยังสถานกงสุลสหรัฐฯ โดยผู้ประท้วงยังแสดงความเป็นน้ำหนึ่งใจเดียวกับกลุ่มเคลื่อนไหว แบล็ก ไลฟ์ แมทเทอร์ ที่เรียกร้องยุติการเหยียดผิวในสหรัฐฯและในกรุงปารีส ของฝรั่งเศส ก็มีบรรยากาศของการแสดงความสนับสนุนกลุ่มผู้ประท้วงในสหรัฐฯ โดยมีคนไปเขียนข้อความกราฟิตี้เป็นชื่อของนายจอร์จ ฟลอยด์ ที่สะพานใกล้กับถนนตรงวิหารนอร์เทรอดาม.
สหรัฐฯ ประท้วงเดือดย่างเข้าวันที่ 7 กระแสความไม่พอใจลุกลามไปในหลายประเทศทั่วโลก ทั้งเยอรมนี เนเธอร์แลนด์ นิวซีแลนด์ เดนมาร์ก และฝรั่งเศส
ประท้วง,สหรัฐ,เหยียดผิว,ยุโรป,ทรัมป์,ปัญหาเหยียดผิว,เยอรมณี